Nafarroako Parlamentuko Mahaiak, 2020ko ekainaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, Nafarroako Ospitaleguneko biltegi nagusiko espazio faltari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 1ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran erantzun dezan:

Azken asteotan agerian geratu da beharrezkoa dela hornitze- eta biltegiratze-sistema bat edukitzea Nafarroako Ospitalegunean, COVID-19aren pandemiak sortu dituen beharrizanei aurre egin ahal izatea ahalbidetuko duena, ekipamenduen nahiz materialen erreserbak, gaixoentzako medikamentuak eta osasun-langileentzako NBEak bermatzeko eta ohiko jarduera berreskuratu ahal izateko.

Osasun larrialdiko egoera abiarazi zenetik egiaztatu ahal izan da Osasun Departamentuak diseinatutako biltegia, UPNk bere garaian Marta Vera kontseilariaren bidez kudeatu zuena, nabarmen eskasa gertatu dela eskatzen zaizkion beharrizanei erantzuteko.

Hori dela-eta, honako hau jakin nahi dut:

Azken asteotan agerian geratu da Nafarroako Ospitaleguneko biltegi orokorrean ez dagoela leku nahikorik behar adina stock eta erreserba hartzeko. Osasun Departamentuak zer neurri hartuko du leku-eskasia hori konpontzeko nahiz instalazio horietan lan egiten duten langileek prebentzioaren arloan pairatzen dituzten gabeziak zuzentzeko?

Iruñean, 2020ko maiatzaren 25ean

Foru parlamentaria: Txomin González Martínez